Diari Oficial de la Generalitat Valenciana


Sumari del DOGV 8398, del 05-10-2018 (2018/9174)

RESOLUCIÓ de 26 de setembre de 2018, del conseller d'Educació, Investigació, Cultura i Esport, per la qual es constitueix la comissió de valoració per a la concessió de la Medalla i Placa de la Generalitat al Mèrit Esportiu.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8398

Data del DOGV
:   05-10-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/9174


Data del document
:   26-09-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 26 de setembre de 2018, del conseller d'Educació, Investigació, Cultura i Esport, per la qual es constitueix la comissió de valoració per a la concessió de la Medalla i Placa de la Generalitat al Mèrit Esportiu. [2018/9174]  
El Decret 120/2014, de 18 de juliol, del Consell, pel qual es regula la concessió de la Medalla i Placa de la Generalitat al Mèrit Esportiu (DOGV 7321, 21.07.2014), estableix el nomenament d'una comissió de valoració, les seues funcions i la seua composició.  
Per això, en virtut del que estableix l'article 3 del Decret 120/2014, i fent ús de les facultats conferides per l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
Constituir la comissió de valoració per a la concessió de la Medalla i Placa de la Generalitat al Mèrit Esportiu.  
  
Segon  
Nomenar com a membres de la comissió les persones següents:  
- Vicent Marzà Ibáñez, conseller d'Educació, Investigació, Cultura i Esport, que actuarà com a president, o la persona en qui delegue.  
  
- Josep Miquel Moya Torres, director general d'Esport, o persona en qui delegue.  
- María del Carmen Manchado López, de la Universitat d'Alacant. Doctora en Ciències de l'Activitat Física i Esport.  
- Pilar Javaloyas Gaudiza, presidenta de la Federació d'Esports Adaptats de la Comunitat Valenciana.  
- Mercedes Peris Minguet, Medalla al Mèrit Esportiu 2016.  
- Natxo Andreu Palomares, Unió de Periodistes Valencians, o persona suplent designada per aquesta entitat.  
- José Ricardo Villa Lladosa, cap del Servei d'Esport d'Elit i Formació Esportiva, que actuarà com a secretari, amb veu i sense vot.  
  
  
Tercer  
La comissió quedarà vàlidament constituïda amb la presència de quatre dels seus membres, entre els quals hauran d'estar el president i el secretari, o les persones en qui deleguen.  
  
De conformitat amb els articles 23 i 24 de la Llei 40/2015, d'1 d'octubre, de règim jurídic del sector públic, els membres de la comissió s'abstindran d'intervindre en aquest procediment si estan en alguna de les circumstàncies regulades en la llei com a causa d'abstenció; així mateix, les persones interessades podran recusar aquells membres que estiguen en els casos previstos per a l'abstenció.  
  
  
València, 26 de setembre de 2018.- El conseller d'Educació, Investigació, Cultura i Esport: Vicent Marzà Ibáñez.